બેંક ઓફ ઈન્ડિયા સહિત જુદી જુદી 10 જેટલી બેંકોના ડિફોલ્ટર તરીકે હીરા ઉદ્યોગના અગ્રણી ચંદ્રકાંત સંઘવી જાહેર થઈ ચૂક્યા છે. તેમની પાસેથી રૂ. 468 કરોડની રિકવરી માટેની છેવટની કામગીરી શરૂ થઈ ચૂકી છે. સંઘવી તથા તેમના પરિવારની મિલકતોનો કબ્જે લઈને તેની હરાજી કરવા માટેની કામગીરી શરૂ કરવામાં આવી છે. કલેક્ટરના હુકમ બાદ બુધવારે કતારગામ તથા અડાજણ મામલતદાર કચેરીઓ દ્વારા પોતપોતાના વિસ્તારમાં આવતી ચંદ્રકાંત સંઘવીની મિલકતો પર નોટિસ લગાડવાનું કામ હાથ ધર્યુ છે.